ddrg/super_eurlex huggingface dataset:
Απόφαση του Δικαστηρίου (τέταρτο τμήμα) της 24ης Νοεμβρίου 2011 [αίτηση του High Court of Justice (England & Wales), Chancery Division (Patents Court) (Ηνωμένο Βασίλειο), για την έκδοση προδικαστικής αποφάσεως] — Georgetown University, University of Rochester, Loyola University of Chicago κατά Comptroller-General of Patents, Designs and Trade Marks

(Υπόθεση C-422/10) (1)

(Φάρμακα για ανθρώπινη χρήση - Συμπληρωματικό πιστοποιητικό προστασίας - Κανονισμός (ΕΚ) 469/2009 - Άρθρο 3 - Προϋποθέσεις χορήγησης του πιστοποιητικού - Έννοια της φράσης “προϊόν που προστατεύεται με ισχύον κύριο δίπλωμα ευρεσιτεχνίας” - Κριτήρια - Ύπαρξη πρόσθετων ή διαφορετικών κριτηρίων για τα φάρμακα που περιέχουν περισσότερες από μία δραστικές ουσίες ή για τα εμβόλια που προστατεύουν από περισσότερες από μία ασθένειες (“multi-disease vaccine” ή “πολλαπλό εμβόλιο”))

(2012/C 25/24)

Γλώσσα διαδικασίας: η αγγλική

Αιτούν δικαστήριο

High Court of Justice (England & Wales), Chancery Division (Patents Court)

Διάδικοι στην υπόθεση της κύριας δίκης

Georgetown University, University of Rochester, Loyola University of Chicago

κατά

Comptroller-General of Patents, Designs and Trade Marks

Αντικείμενο

Αίτηση έκδοσης προδικαστικής απόφασης — High Court of Justice (Chancery Division) — Ερμηνεία του άρθρου 3, στοιχείο β', του κανονισμού (ΕΚ) 469/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, περί του συμπληρωματικού πιστοποιητικού προστασίας για τα φάρμακα (ΕΕ L 152, σ. 1) — Προϋποθέσεις χορήγησης του πιστοποιητικού — Δυνατότητα χορήγησης συμπληρωματικού πιστοποιητικού προστασίας για δραστική ουσία ή σύνθεση δραστικών ουσιών, εφόσον η εν λόγω δραστική ουσία ή η εν λόγω σύνθεση δραστικών ουσιών προστατεύεται με ισχύον δίπλωμα ευρεσιτεχνίας κατά την έννοια του άρθρου 3, στοιχείο α', της οδηγίας

Διατακτικό

Το άρθρο 3, στοιχείο β', του κανονισμού (ΕΚ) 469/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, περί του συμπληρωματικού πιστοποιητικού προστασίας για τα φάρμακα, έχει την έννοια ότι, εφόσον πληρούνται και οι άλλες προϋποθέσεις που προβλέπει, δεν αντιβαίνει σ’ αυτό η χορήγηση από τις αρμόδιες αρχές βιομηχανικής ιδιοκτησίας ενός κράτους μέλους συμπληρωματικού πιστοποιητικού προστασίας για μια δραστική ουσία που αναφέρεται στο κείμενο των αξιώσεων του κύριου διπλώματος ευρεσιτεχνίας στο οποίο στηρίζεται η αίτηση χορήγησης συμπληρωματικού πιστοποιητικού προστασίας, όταν το φάρμακο του οποίου η άδεια κυκλοφορίας στην αγορά υποβάλλεται ως δικαιολογητικό της αίτησης αυτής περιέχει όχι μόνο τη δραστική αυτή ουσία, αλλά και άλλες δραστικές ουσίες.

(1) ΕΕ C 301 της 6.11.2010.
EL Επίσημη Εφημερίδα της Ευρωπαϊκής Ένωσης C 298/9

Απόφαση του Δικαστηρίου (τρίτο τμήμα) της 28ης Ιουλίου 2011 — Mediaset SpA κατά Ευρωπαϊκής Επιτροπής, Sky Italia Srl

(Υπόθεση C-403/10 P) (1)

(Αίτηση αναιρέσεως - Επιδοτήσεις χορηγηθείσες από την Ιταλική Δημοκρατία για την προώθηση της αγοράς ψηφιακών αποκωδικοποιητών - Δεν περιλαμβάνονται αποκωδικοποιητές οι οποίοι καθιστούν δυνατή μόνο τη λήψη τηλεοπτικών προγραμμάτων τα οποία μεταδίδονται μέσω δορυφόρου - Απόφαση κρίνουσα την ενίσχυση ασυμβίβαστη με την κοινή αγορά)

2011/C 298/17

Γλώσσα διαδικασίας: η αγγλική

Διάδικοι

Αναιρεσείουσα: Mediaset SpA (εκπρόσωποι: K. Αδαμαντόπουλος, δικηγόρος, G. Rossi, avvocato, E. Πετρίτση, δικηγόρος)

Έτεροι διάδικοι στη διαδικασία: Ευρωπαϊκή Επιτροπή (εκπρόσωποι: B. Martenczuk και B. Stromsky), Sky Italia Srl (εκπρόσωποι: F. González Díaz, abogado και F. Salerno, avocat)

Αντικείμενο

Αίτηση αναιρέσεως κατά της αποφάσεως την οποία εξέδωσε το Γενικό Δικαστήριο (δεύτερο τμήμα) στις 15 Ιουνίου 2010, στην υπόθεση T-177/07, Mediaset κατά Επιτροπής, με την οποία το Γενικό Δικαστήριο απέρριψε προσφυγή με σκοπό τη μερική ακύρωση της από 24 Ιανουαρίου 2007 αποφάσεως της Επιτροπής C(2006) 6634 τελικό, η οποία κρίνει ασυμβίβαστες με την κοινή αγορά τις επιδοτήσεις που χορήγησε η Ιταλία, το 2004 και το 2005, προκειμένου να καταστεί δυνατό στους καταναλωτές να αγοράσουν ή να μισθώσουν αμφίδρομους ψηφιακούς αποκωδικοποιητές μέσω των οποίων είναι δυνατή η λήψη προγραμμάτων χάρη στην επίγεια ψηφιακή ή καλωδιακή τεχνολογία, για τον λόγο ότι αποκλείουν τους αποκωδικοποιητές μέσω των οποίων είναι δυνατή η λήψη προγραμμάτων χάρη στη ραδιοτηλεοπτική τεχνολογία μέσω δορυφόρου (ενίσχυση υπ’ αριθ. C 52/2005, ex NN 88/2005, ex CP 101/2004

Διατακτικό

Το Δικαστήριο αποφασίζει:

1) Απορρίπτει την αίτηση αναιρέσεως.

2) Η Mediaset SpA φέρει, πέραν των δικών της δικαστικών εξόδων, τα δικαστικά έξοδα στα οποία υποβλήθηκε η Ευρωπαϊκή Επιτροπή και η Sky Italia Srl.

(1) ΕΕ C 301 της 06.11.2010
EL Επίσημη Εφημερίδα της Ευρωπαϊκής Ένωσης C 269/11

Απόφαση του Δικαστηρίου (πρώτο τμήμα) της 14ης Ιουλίου 2011 [αίτηση του Højesteret (Δανία) για την έκδοση προδικαστικής αποφάσεως] — Viking Gas A/S κατά Kosan Gas A/S, πρώην BP Gas A/S

(Υπόθεση C-46/10) (1)

(Σήματα - Οδηγία 89/104/ΕΟΚ - Άρθρα 5 και 7 - Φιάλες αερίου προστατευόμενες ως τρισδιάστατο σήμα - Διάθεση στο εμπόριο από κάτοχο άδειας αποκλειστικής διανομής - Δραστηριότητα ενός από τους ανταγωνιστές του κατόχου η οποία συνίσταται στην επαναπλήρωση των φιαλών)

2011/C 269/17

Γλώσσα διαδικασίας: η δανική

Αιτούν δικαστήριο

Højesteret

Διάδικοι στην υπόθεση της κύριας δίκης

Viking Gas A/S

κατά

Kosan Gas A/S, πρώην BP Gas A/S

Αντικείμενο

Αίτηση εκδόσεως προδικαστικής αποφάσεως — Højesteret — Ερμηνεία των άρθρων 5 και 7 της πρώτης οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων (ΕΕ L 40, σ. 1) — Διάθεση στο εμπόριο από κάτοχο αποκλειστικής άδειας διανομής μιας συνθετικής φιάλης με αέριο της οποίας το σχήμα είναι καταχωρισμένο ως τρισδιάστατο εθνικό και κοινοτικό σήμα συνιστάμενο στη συσκευασία — Δραστηριότητα ανταγωνιστή του κατόχου άδειας αποκλειστικής διανομής, συνιστάμενη στην πλήρωση συνθετικών φιαλών αερίου του κατόχου της άδειας και στην πώληση αερίου μέσα σ’ αυτές τις φιάλες, αφού επιθέσει σ’ αυτές αυτοκόλλητο στο οποίο υπάρχει η ένδειξη ότι η πλήρωση της φιάλης πραγματοποιήθηκε από τον ανταγωνιστή, χωρίς όμως να έχουν αφαιρεθεί από αυτή το εικονιστικό και το λεκτικό σήμα του κατόχου αποκλειστικής άδειας εκμεταλλεύσεως

Διατακτικό

Τα άρθρα 5 και 7 της πρώτης οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων, έχουν την έννοια ότι δεν παρέχουν στον κάτοχο αποκλειστικής άδειας για τη χρήση επαναχρησιμοποιούμενων συνθετικών φιαλών αερίου των οποίων το σχήμα προστατεύεται ως τρισδιάστατο σήμα και στις οποίες ο ως άνω κάτοχος έχει θέσει την καταχωρισμένη ως λεκτικό σήμα επωνυμία του και τον καταχωρισμένο ως εικονιστικό σήμα λογότυπό του τη δυνατότητα να εναντιωθεί στην εμπορική πρακτική τρίτου ο οποίος ανταλλάσσει έναντι αντιτίμου κενές φιάλες τις οποίες προμηθεύτηκαν καταναλωτές για να καταναλώσουν το αέριο που τοποθετήθηκε αρχικώς εντός τους με συνθετικές φιάλες οι οποίες επαναπληρούνται με αέριο που δεν είναι παραγωγής του ως άνω κατόχου, εκτός και εάν ο κάτοχος προβάλει έναν νόμιμο λόγο υπό την έννοια του άρθρου 7, παράγραφος 2 της οδηγίας 89/104.

(1) ΕΕ C 80 της 27.03.2010.
EL Επίσημη Εφημερίδα της Ευρωπαϊκής Ένωσης C 269/14

Απόφαση του Δικαστηρίου (δεύτερο τμήμα) της 21ης Ιουλίου 2011 [αίτηση του Court of Appeal (England & Wales) (Civil Division) (Ηνωμένο Βασίλειο) για την έκδοση προδικαστικής αποφάσεως] — Tural Oguz κατά Secretary of State for the Home Department

(Υπόθεση C-186/10) (1)

(Συμφωνία συνδέσεως ΕΟΚ-Τουρκίας - Άρθρο 41, παράγραφος 1, του πρόσθετου πρωτοκόλλου - Ρήτρα standstill - Ελευθερία εγκαταστάσεως - Απόρριψη της αιτήσεως για ανανέωση της αδείας διαμονής Τούρκου υπηκόου ο οποίος προέβη στη σύσταση επιχειρήσεως κατά παράβαση των όρων που έθετε η άδεια αυτή - Κατάχρηση δικαιώματος)

2011/C 269/22

Γλώσσα διαδικασίας: η αγγλική

Αιτούν δικαστήριο

Court of Appeal (England & Wales) (Civil Division)

Διάδικοι στην υπόθεση της κύριας δίκης

Tural Oguz

κατά

Secretary of State for the Home Department

παρισταμένου του

Centre for Advice on Individual Rights in Europe

Αντικείμενο

Αίτηση για την έκδοση προδικαστικής αποφάσεως — Court of Appeal (England & Wales) (Civil Division) — Ερμηνεία του άρθρου 41, παράγραφος 1, του προσθέτου πρωτοκόλλου, καθώς και του χρηματοδοτικού πρωτοκόλλου, που υπεγράφησαν στις 23 Νοεμβρίου 1970 και προσαρτώνται στη Συμφωνία Συνδέσεως μεταξύ της Ευρωπαϊκής Οικονομικής Κοινότητος και της Τουρκίας και περί των μέτρων που πρέπει να ληφθούν για την έναρξη της ισχύος τους (ΕΕ ειδ. έκδ. 11/002, σ. 149) — Κανόνας standstill — Περιεχόμενο — Απαγόρευση στα κράτη μέλη να θεσπίζουν νέους περιορισμούς της ελευθερίας εγκαταστάσεως και της ελευθερίας παροχής υπηρεσιών — Τούρκος υπήκοος που συνέστησε εμπορική επιχείρηση στο Ηνωμένο Βασίλειο μετά τη χορήγηση άδειας διαμονής υπό τον όρο να μην αναλάβει επαγγελματική δραστηριότητα χωρίς την άδεια του Secretary of State — Άρνηση ανανεώσεως της εν λόγω άδειας λόγω του ότι ο ενδιαφερόμενος παρέβη τους όρους της.

Διατακτικό

Το άρθρο 41, παράγραφος 1, του προσθέτου πρωτοκόλλου, το οποίο υπογράφηκε στις 23 Νοεμβρίου 1970 στις Βρυξέλλες και συνάφθηκε, εγκρίθηκε και επικυρώθηκε εξ ονόματος της Κοινότητας με τον κανονισμό (ΕΟΚ) 2760/72 του Συμβουλίου, της 19ης Δεκεμβρίου 1972, έχει την έννοια ότι χωρεί επίκλησή του εκ μέρους Τούρκου υπηκόου, στον οποίο χορηγήθηκε άδεια διαμονής εντός κράτους μέλους υπό τον όρο να μην ασκήσει καμία επιχειρηματική ή επαγγελματική δραστηριότητα και ο οποίος, όμως, αναλαμβάνει δραστηριότητα ελεύθερου επαγγελματία κατά παράβαση του όρου αυτού και υποβάλλει ακολούθως αίτηση ενώπιον των εθνικών αρχών για παράταση της ισχύος της άδειάς του διαμονής, επικαλούμενος την επιχείρηση την οποία συνέστησε εν τω μεταξύ.

(1) ΕΕ C 179 της 3.7.2010.
EL Επίσημη Εφημερίδα της Ευρωπαϊκής Ένωσης C 298/7

Απόφαση του Δικαστηρίου (έβδομο τμήμα) της 28ης Ιουλίου 2011 [αίτηση του First-tier Tribunal (Tax Chamber) (Ηνωμένο Βασίλειο) για την έκδοση προδικαστικής αποφάσεως] — Pacific World Limited, FDD International Limited κατά Commissioners for Her Majesty’s Revenue and Customs

(Υπόθεση C-215/10) (1)

(Κοινό Δασμολόγιο - Δασμολογική κατάταξη - Συνδυασμένη Ονοματολογία - Σύνολα ψεύτικων νυχιών από μορφοποιημένη πλαστική ύλη - Κύρος του κανονισμού (ΕΚ) 1417/2007 - Άλλα τεχνουργήματα από πλαστικές ύλες (κλάση 3926) - Παρασκευάσματα για περιποίηση των νυχιών των χεριών ή των ποδιών (κλάση 3304) - Εργαλεία και συλλογές εργαλείων για την περιποίηση των χεριών ή των ποδιών (κλάση 8214))

2011/C 298/12

Γλώσσα διαδικασίας: η αγγλική

Αιτούν δικαστήριο

First-tier Tribunal (Tax Chamber)

Διάδικοι στην υπόθεση της κύριας δίκης

Pacific World Limited, FDD International Limited

κατά

Commissioners for Her Majesty’s Revenue and Customs

Αντικείμενο

Αίτηση εκδόσεως προδικαστικής αποφάσεως — First–tier Tribunal (Tax Chamber) — Ερμηνεία του κανονισμού (ΕΚ) 1417/2007 της Επιτροπής, της 28ης Νοεμβρίου 2007, για την κατάταξη εμπορευμάτων στη συνδυασμένη ονοματολογία — Κύρος, όσον αφορά την κατάταξη ψεύτικων νυχιών από μορφοποιημένη πλαστική ύλη στην κλάση 3926 90 97 (άλλα τεχνουργήματα από πλαστικές ύλες)

Διατακτικό

Ο κανονισμός (ΕΚ) 1417/2007 της Επιτροπής, της 28ης Νοεμβρίου 2007, για την κατάταξη εμπορευμάτων στη συνδυασμένη ονοματολογία, είναι έγκυρος, καθόσον κατατάσσει τα ψεύτικα νύχια και, κατά συνέπεια, τα σύνολα ψεύτικων νυχιών που περιγράφονται στο παράρτημά του Ι υπό τη διάκριση 3926 90 97 της Συνδυασμένης Ονοματολογίας που αναφέρεται στο παράρτημα του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε με τον κανονισμό (ΕΚ) 1549/2006 της Επιτροπής, της 17ης Οκτωβρίου 2006.

(1) ΕΕ C 209 της 31.7.2010.
EL Επίσημη Εφημερίδα της Ευρωπαϊκής Ένωσης C 298/6

Απόφαση του Δικαστηρίου (τρίτο τμήμα) της 28ης Ιουλίου 2011 [αίτηση του Supreme Court of the United Kingdom (Ηνωμένο Βασίλειο) για την έκδοση προδικαστικής αποφάσεως] — Office of Communications κατά The Information Commissioner

(Υπόθεση C-71/10) (1)

(Πρόσβαση του κοινού σε περιβαλλοντικές πληροφορίες - Οδηγία 2003/4/ΕΚ - Άρθρο 4 - Εξαιρέσεις από το δικαίωμα προσβάσεως - Αίτηση προσβάσεως συνεπαγόμενη στάθμιση πλειόνων συμφερόντων προστατευομένων από το άρθρο 4, παράγραφος 2, της εν λόγω οδηγίας)

2011/C 298/09

Γλώσσα διαδικασίας: η αγγλική

Αιτούν δικαστήριο

Supreme Court of the United Kingdom

Διάδικοι στην υπόθεση της κύριας δίκης

Office of Communications

κατά

The Information Commissioner

Αντικείμενο

Αίτηση για την έκδοση προδικαστικής αποφάσεως — Supreme Court of the United Kingdom — Ερμηνεία του άρθρου 4, παράγραφος 2, στοιχεία β' και ε', της οδηγίας 2003/4/ΕΚ του Ευρωπαϊκού Κοινοβουλίου και του Συμβουλίου, της 28ης Ιανουαρίου 2003, για την πρόσβαση του κοινού σε περιβαλλοντικές πληροφορίες και για την κατάργηση της οδηγίας 90/313/ΕΟΚ του Συμβουλίου (ΕΕ L 41, σ. 26) — Εξαιρέσεις από το δικαίωμα πρόσβασης — Αίτηση προσβάσεως με εμπλοκή πλειόνων συμφερόντων που προστατεύονται από το άρθρο 4, παράγραφος 2, της οδηγίας· η προσβολή εκάστου μεμονωμένου συμφέροντος δεν αρκεί καθ’ εαυτή για να δικαιολογήσει την άρνηση προσβάσεως

Διατακτικό

Το άρθρο 4, παράγραφος 2, της οδηγίας 2003/4/ΕΚ του Ευρωπαϊκού Κοινοβουλίου και του Συμβουλίου, της 28ης Ιανουαρίου 2003, για την πρόσβαση του κοινού σε περιβαλλοντικές πληροφορίες και για την κατάργηση της οδηγίας 90/313/ΕΟΚ του Συμβουλίου, έχει την έννοια ότι, οσάκις δημόσια αρχή κατέχει περιβαλλοντικές πληροφορίες ή άλλος κατέχει τέτοιες πληροφορίες για λογαριασμό της, αυτή μπορεί, σταθμίζοντας τα δημόσια συμφέροντα που εξυπηρετεί η δημοσιοποίηση και τα συμφέροντα που εξυπηρετεί η άρνηση δημοσιοποιήσεως, προκειμένου να αποφανθεί επί αιτήσεως για την παροχή των πληροφοριών αυτών σε φυσικό ή νομικό πρόσωπο, να λάβει υπόψη σωρευτικώς πλείονες λόγους αρνήσεως, που προβλέπονται από τη διάταξη αυτή.

(1) ΕΕ C 113 της 1.5.2010.
EL Επίσημη Εφημερίδα της Ευρωπαϊκής Ένωσης C 103/8

Απόφαση του Δικαστηρίου (τρίτο τμήμα) της 17ης Φεβρουαρίου 2011 [αίτηση του Court of Appeal (England & Wales) (Civil Division) (Ηνωμένο Βασίλειο) για την έκδοση προδικαστικής αποφάσεως] — The Number Ltd και Conduit Enterprises Ltd κατά Office of Communications και British Telecommunications plc

(Υπόθεση C-16/10) (1)

(Προσέγγιση των νομοθεσιών - Τηλεπικοινωνίες - Δίκτυα και υπηρεσίες - Οδηγία 2002/22/ΕΚ - Ορισμός επιχειρήσεων για την παροχή καθολικής υπηρεσίας - Επιβολή ειδικών υποχρεώσεων στην ορισθείσα επιχείρηση - Υπηρεσίες πληροφοριών καταλόγου και καταλόγων)

2011/C 103/11

Γλώσσα διαδικασίας: η αγγλική

Αιτούν δικαστήριο

Court of Appeal (England & Wales) (Civil Division)

Διάδικοι στην υπόθεση της κύριας δίκης

The Number Ltd και Conduit Enterprises Ltd

κατά

Office of Communications και British Telecommunications plc

Αντικείμενο

Αίτηση για την έκδοση προδικαστικής αποφάσεως — Court of Appeal (England & Wales) (Civil Division) — Ερμηνεία των οδηγιών 2002/20/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την αδειοδότηση δικτύων και υπηρεσιών ηλεκτρονικών επικοινωνιών (οδηγία για την αδειοδότηση) (ΕΕ L 108, σ. 21), 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (οδηγία πλαίσιο) (ΕΕ L 108, σ. 33) και 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (οδηγία καθολικής υπηρεσίας) (ΕΕ L 108, σ. 51) — Επιχειρήσεις που ορίζονται για την παροχή καθολικής υπηρεσίας — Ειδικές υποχρεώσεις που επιβάλλονται ενδεχομένως στην ορισθείσα επιχείρηση

Διατακτικό

Το άρθρο 8, παράγραφος 1, της οδηγίας 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (οδηγία καθολικής υπηρεσίας) επιτρέπει στα κράτη μέλη, οσάκις αποφασίζουν να ορίσουν, κατά την εν λόγω διάταξη, μια ή περισσότερες επιχειρήσεις οι οποίες θα εγγυώνται την παροχή καθολικής υπηρεσίας ή διαφόρων στοιχείων καθολικής υπηρεσίας, όπως ορίζεται στα άρθρα 4 έως 7 και 9, παράγραφος 2, της ως άνω οδηγίας, να επιβάλλουν στις επιχειρήσεις αυτές αποκλειστικώς τις ειδικές υποχρεώσεις, οι οποίες προβλέπονται από τις διατάξεις της προαναφερθείσας οδηγίας και συνδέονται με την εκ μέρους των ίδιων των ορισθεισών επιχειρήσεων παροχή στους τελικούς χρήστες της εν λόγω υπηρεσίας ή των εν λόγω στοιχείων αυτής.

(1) ΕΕ C 63 της 13.3.2010.
EL Επίσημη Εφημερίδα της Ευρωπαϊκής Ένωσης C 295/2

Απόφαση του Δικαστηρίου (τμήμα μείζονος συνθέσεως) της 19ης Ιουλίου 2012 — Συμβούλιο της Ευρωπαϊκής Ένωσης κατά Zhejiang Xinan Chemical Industrial Group Co. Ltd, Ευρωπαϊκής Επιτροπής και Association des Utilisateurs et Distributeurs de l'AgroChimie Européenne (Audace)

(Υπόθεση C-337/09 P) (1)

(Αίτηση αναιρέσεως - Εμπορική πολιτική - Ντάμπινγκ - Εισαγωγές του προϊόντος glyphosate, καταγωγής Λαϊκής Δημοκρατίας της Κίνας - Κανονισμός (ΕΚ) 384/96 - Άρθρο 2, παράγραφος 7, στοιχεία β' και γ' - Καθεστώς επιχειρήσεως που λειτουργεί υπό συνθήκες οικονομίας της αγοράς - «Σημαντική κρατική παρέμβαση» κατά την έννοια του άρθρου 2, παράγραφος 7, στοιχείο γ', πρώτη περίπτωση - Περίπτωση στην οποία το Δημόσιο ως μέτοχος ελέγχει de facto τη γενική συνέλευση των μετόχων της εταιρίας παραγωγής - Εξομοίωση του ελέγχου αυτού με «σημαντική κρατική παρέμβαση» - Εκτίμηση μηχανισμού θεωρήσεως των συμβάσεων εξαγωγής - Όρια του δικαστικού ελέγχου - Εκτίμηση των προσκομισθέντων αποδεικτικών στοιχείων)

2012/C 295/02

Γλώσσα διαδικασίας: η η αγγλική

Διάδικοι

Αναιρεσείον: Συμβούλιο της Ευρωπαϊκής Ένωσης (εκπρόσωποι: J.-P. Hix, και G. Berrisch, Rechtsanwalt)

Αντίδικοι κατ’ αναίρεση: Zhejiang Xinan Chemical Industrial Group Co. Ltd (εκπρόσωποι: αρχικώς D. Horovitz, avocat, κατόπιν F. Graafsma, J. Cornelis και A. Woolich, advocaten, καθώς και K. Αδαμαντόπουλος, δικηγόρος, και D. Moulis, barrister), Ευρωπαϊκή Επιτροπή (εκπρόσωποι: T. Scharf και N. Khan, καθώς και K. Talabér-Ritz), Association des utilisateurs et distributeurs de l’agrochimie européenne (Audace) (εκπρόσωπος: J. Flynn, QC)

Αντικείμενο

Αίτηση αναιρέσεως της αποφάσεως του Πρωτοδικείου (τέταρτο τμήμα) της 17ης Ιουνίου 2009, T-498/04, Zhejiang Xinan Chemical Industrial Group κατά Συμβουλίου, με την οποία το Πρωτοδικείο (νυν Γενικό Δικαστήριο) ακύρωσε, όσον αφορά τη Zheijiang Xinan Chemical Industrial Group Co. Ltd., το άρθρο 1 του κανονισμού (ΕΚ) 1683/2004 του Συμβουλίου, της 24ης Σεπτεμβρίου 2004, για την επιβολή οριστικού δασμού αντιντάμπινγκ στις εισαγωγές του προϊόντος glyphosate, καταγωγής Λαϊκής Δημοκρατίας της Κίνας (ΕΕ L 303, σ. 1) — Ερμηνεία του άρθρου 2, παράγραφος 7, στοιχείο γ', του κανονισμού (ΕΚ) 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (ΕΕ L 56, σ. 1) –Καθεστώς επιχειρήσεως που λειτουργεί υπό συνθήκες οικονομίας της αγοράς

Διατακτικό

Το Δικαστήριο αποφασίζει:

1) Απορρίπτει την αίτηση αναιρέσεως

2) Καταδικάζει το Συμβούλιο της Ευρωπαϊκής Ένωσης στα δικαστικά έξοδα, περιλαμβανομένων των σχετικών με τη διαδικασία των ασφαλιστικών μέτρων.

3) Η Ευρωπαϊκή Επιτροπή φέρει τα δικαστικά της έξοδα.

(1) ΕΕ C 282 της 21.11.2009.
1)

Διατηρώντας στην GALP Energia SGPS SA ειδικά δικαιώματα, όπως αυτά που προβλέπει εν προκειμένω ο νόμος αριθ. 11/90, περί ιδιωτικοποιήσεων (Lei Quadro das Privatizaçoes), της 5ης Απριλίου 1990, το νομοθετικό διάταγμα 261/Α-99 περί εγκρίσεως του πρώτου σταδίου της διαδικασίας επανιδιωτικοποιήσεως του μετοχικού κεφαλαίου της GALP — Petróleos e Gás de Portugal SGPS SA (Decreto-Lei no 261-A/99 aprova a 1.a fase do processo de privatização do capital social da GALP — Petróleos e Gás de Portugal, SGPS, SA), της 7ης Ιουλίου 1999, και το καταστατικό της εν λόγω εταιρίας υπέρ του πορτογαλικού Δημοσίου και άλλων δημοσίων φορέων, τα οποία απορρέουν από προνομιούχες μετοχές («golden shares») του Δημοσίου στο μετοχικό κεφάλαιο της εν λόγω εταιρίας, η Πορτογαλική Δημοκρατία παρέβη τις υποχρεώσεις που υπέχει από το άρθρο 56 ΕΚ.
C 25/2

Απόφαση του Δικαστηρίου (τμήμα μείζονος συνθέσεως) της 15ης Νοεμβρίου 2011 — Ευρωπαϊκή Επιτροπή κατά Government of Gibraltar, Ηνωμένου Βασιλείου της Μεγάλης Βρετανίας και της Βόρειας Ιρλανδίας, Βασιλείου της Ισπανίας (C-106/09), Βασίλειο της Ισπανίας κατά Ευρωπαϊκής Επιτροπής, Government of Gibraltar, Ηνωμένου Βασιλείου της Μεγάλης Βρετανίας και της Βόρειας Ιρλανδίας

(Συνεκδικασθείσες υποθέσεις C-106/09 P και C-107/09 P) (1)

(Αίτηση αναιρέσεως - Κρατικές ενισχύσεις - Ουσιαστική επιλεκτικότητα - Φορολογικό καθεστώς - Γιβραλτάρ - Εταιρίες «offshore»)

(2012/C 25/02)

Γλώσσα διαδικασίας: η αγγλική

Διάδικοι

C-106/09 P

Αναιρεσείουσα: Ευρωπαϊκή Επιτροπή (εκπρόσωποι: R. Lyal, V. Di Bucci και N. Khan)

Αντίδικος κατ’ αναίρεση: Government of Gibraltar (εκπρόσωποι: J. Temple Lang, solicitor, M. Llamas, barrister, και A. Petersen, advokat) Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: I. Rao, D. Anderson, QC, M. Gray, barrister), Βασίλειο της Ισπανίας (εκπρόσωποι: N. Díaz Abad και J. M. Rodríguez Cárcamo)

Παρεμβαίνουσα προς στήριξη των αιτημάτων της Government of Gibraltar και του Ηνωμένου Βασιλείου της Μεγάλης Βρετανίας και της Βόρειας Ιρλανδίας: Ιρλανδία (εκπρόσωποι: D. O’Hagan και B. Doherty, barrister)

(C-107/09)

Αναιρεσείουσα: Βασίλειο της Ισπανίας (εκπρόσωποι: N. Díaz Abad και J.M. Rodríguez Cárcamo)

Λοιποί διάδικοι: Ευρωπαϊκή Επιτροπή (εκπρόσωποι: R. Lyal, V. Di Bucci και N. Khan), Government of Gibraltar (εκπρόσωποι: J. Temple Lang, solicitor, M. Llamas, barrister, A. Petersen, advokat), Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: I. Rao, D. Anderson QC, M. Gray, barrister)

Αντικείμενο

Αίτηση αναιρέσεως κατά της αποφάσεως του Πρωτοδικείου (τρίτο πενταμελές τμήμα) της 18ης Δεκεμβρίου 2008, T-211/04 και T-215/04, Government of Gibraltar κατά Επιτροπής, με την οποία το Πρωτοδικείο ακύρωσε την απόφαση 2005/261/ΕΚ της Επιτροπής, της 30ής Μαρτίου 2004, για το καθεστώς ενισχύσεως που σχεδιάζει να εφαρμόσει το Ηνωμένο Βασίλειο σε σχέση με τη μεταρρύθμιση της φορολογίας εταιριών της Κυβερνήσεως του Γιβραλτάρ (Κρατική ενίσχυση C 66/2002 ex (N 534/2002) — Ηνωμένο Βασίλειο)

Διατακτικό

1) Ακυρώνει την απόφαση του Πρωτοδικείου των Ευρωπαϊκών Κοινοτήτων της 18ης Δεκεμβρίου 2008, T-211/04 και T-215/04, Government of Gibraltar και Ηνωμένο Βασίλειο κατά Επιτροπής.

2) Απορρίπτει την προσφυγή της Government of Gibraltar και την προσφυγή του Ηνωμένου Βασιλείου της Μεγάλης Βρετανίας και της Βόρειας Ιρλανδίας.

3) Η Government of Gibraltar και το Ηνωμένο Βασίλειο της Μεγάλης Βρετανίας και της Βόρειας Ιρλανδίας φέρουν, πέραν των δικαστικών τους εξόδων, τα δικαστικά έξοδα στα οποία υπεβλήθησαν η Επιτροπή και το Βασίλειο της Ισπανίας κατά την αναιρετική διαδικασία, καθώς και τα δικαστικά έξοδα στα οποία υποβλήθηκε η Ευρωπαϊκή Επιτροπή κατά την πρωτόδικη διαδικασία.

4) Το Βασίλειο της Ισπανίας και η Ιρλανδία, ως παρεμβαίνοντες ενώπιον του Πρωτοδικείου των Ευρωπαϊκών Κοινοτήτων και ενώπιον του Δικαστηρίου της Ευρωπαϊκής Ένωσης, αντιστοίχως, φέρουν τα δικαστικά τους έξοδα.

(1) ΕΕ C 141 της 20.6.2009.